*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*197. számú előterjesztés*

Bátaszék Város Önkormányzat Képviselő-testületének 2024. november 21-én

17 órakor megtartandó rendkívüli ülésére

Bátaszéki Horgász Egyesület kérelme

|  |
| --- |
| **Előterjesztő:** Dr. Bozsolik Róbert polgármester**Készítette** : Takaróné dr. Mihó Beatrix mb.hatósági irodavezető **Törvényességi ellenőrzést végezte:** Dr. Firle-Paksi Anna aljegyző**Tárgyalja:**Pénzügyi és Gazdasági Bizottság 2024.11.20. |

**Tisztelt Képviselő-Testület!**

A Bátaszéki Horgász Egyesület (a továbbiakban: Egyesület) – kérelmében leírtak szerint - szeretne pályázatot benyújtani a MOHOSZ-hoz. A pályázat segítségével beruházási, felújítás-korszerűsítési feladatokat tudnának végrehajtani a horgászattal kapcsolatos ingatlanokon, amelyek Bátaszék Város Önkormányzatának (a továbbiakban: Önkormányzat) tulajdonában vannak.

A fejlesztések egyik helyszíne a **Bányató (0219/3 hrsz) itt létesülne 10 db esőbeálló**, **a tó nyugati oldalán létesülne egy főzőhely**, egy **nagyjából 30 m2 méretű fedett közösségi térrel,** valamint a tó körül **tanösvényt** alakítanánk ki, amely bemutatná a tavat, illetve a környék növény- és állatvilágát. A tanösvényhez kapcsolódóan a tó déli oldalán egy fahíd is készülne.

A másik helyszín a Budai u. 35-37. (573/1 hrsz.) alatt található üzlethelyiség, ahol az Egyesület a horgászattal kapcsolatos adminisztrációt végzi. Itt a pályázat segítségével szeretnék a korszerűtlen fémszerkezetű homlokfalat hőszigetelt műanyag homlokfalra kicserélni a szükséges nyílászárokkal együtt. Korszerűsítés folyamán beépítésre kerülne fűtőhűtő klímaberendezés. A pályázat összköltsége az előzetes számítások alapján nettó

6.500.000-7.000.000,-Ft.

**A pályázat beadásához szükségük van a tulajdonos hozzájárulásához, melyben a tulajdonos hozzájárul a pályázat benyújtásához és a pályázatban foglalt infrastrukturális fejlesztések megvalósításához, továbbá nyilatkozik arról, hogy a pályázóval a haszonbérleti, bérleti, üzemeltetési szerződését a fejlesztés megvalósítását követő, kötelező fenntartási időszakban - minimum 5 évig - fenntartja.**

A képviselő-testület 19/2024. (I.31.) önk.-i határozatával döntött a **Wienerberger bányatóra** **vonatkozó halgazdálkodási jog Bátaszéki Horgász Egyesületnek történő haszonbérbe adásáról****. Halgazdálkodási jog haszonbérbeadásáról szóló szerződés határozott idejű, 2033. december 31. napjáig szól.**

Továbbá fent nevezetett határozatban a képviselő-testület kimondta, hogyBátaszék Város Önkormányzata a halgazdálkodásról és a hal védelméről szóló 2013. évi CII. törvény 36. §-ában foglalt halgazdálkodási szolgalmi jogra tekintettel a Bátaszék, **0219/1 hrsz., 0219/4 hrsz., 0219/5 hrsz. alatti ingatlanoknak a mellékelt** **helyszínrajzon jelölt részén a** halgazdálkodási jog jogosultja által gyakorolt jogokkal és kötelezettségekkel összefüggő halgazdálkodási tevékenységek végzését tűri, ehhez az ingatlanok jelölt területét biztosítja.

**Bátaszék, Budai utca 35-37. földszint 29. szám alatti ingatlanban bérel Márton Istvánné egyéni vállalkozó egy 15,54 m2 alapterületű helyiséget, amelyben a horgászbolt kialakításra került. A szerződés határozatlan idejű. Az üzlethelyiség 2011 óta ezt a célt szolgálja.**

Kérjük a Tisztelt Képviselő-testületet az alábbi határozati javaslatok elfogadásával, biztosítsa tulajdonosi hozzájárulását a Bátaszéki Horgász Egyesület kérelmének megfelelően.

**1.sz. Határozati javaslat:**

**Bátaszéki Horgász Egyesület által a Bátaszék 01219/3, 0219/1, 0219/4, 0219/5 hrsz. alatti ingatlanokon tervezett fejlesztés végrehajtásához szükséges tulajdonosi hozzájárulás biztosítására**

Bátaszék Város Önkormányzata Képviselő-testülete – mint a Bátaszék, 01219/3 hrsz.-ú Wienerberger bányató és az azt körülvevő, Bátaszék, 0219/1 hrsz., 0219/4 hrsz., 0219/5 hrsz. alatti ingatlanok tulajdonosa –

1. hozzájárul, hogy a Bátaszéki Horgász Egyesület (székhely: 7140 Bátaszék, Vendel utca 1., adószám: 19954622-1-17, képviseli: Vad Jácint) a fent megjelölt ingatlanok vonatkozásában pályázatot nyújtson be a MOHOSZ által kiírt BÖBE-VI/1/2024. kódszámú pályázati kiírásra **horgászszervezetek kisléptékű infrastrukturális beruházásai horgászati, horgászturisztikai szolgáltatásfejlesztés érdekében**;
2. hozzájárul a pályázatban foglalt infrastrukturális fejlesztések megvalósításához;
3. egyúttal nyilatkozik, hogy a pályázóval fennálló haszonbérleti szerződést a fejlesztés megvalósítását követő, kötelező fenntartási időszakban – minimum 5 évig – fenntartja.

*Határidő:* 2024. november 21.

*Felelős*: Dr. Bozsolik Róbert polgármester

 (a határozat megküldéséért)

*Határozatról értesül*: Bátaszéki Horgász Egyesület

Bátaszéki KÖH Városüzemeltetési Iroda

 Bátaszéki KÖH Pénzügyi Iroda

 irattár

**2.sz. Határozati javaslat:**

**Bátaszéki Horgász Egyesület által a Bátaszék Budai utca 35-37. földszint 29. számú (573/1/A/29 hrsz. alatti) ingatlanban tervezett fejlesztés végrehajtásához szükséges tulajdonosi hozzájárulás biztosítására**

Bátaszék Város Önkormányzata Képviselő-testülete – mint a Bátaszék Budai utca 35-37. földszint 29. számú (573/1/A/29 hrsz. alatti)ingatlan tulajdonosa –

1. hozzájárul, hogy a Bátaszéki Horgász Egyesület (székhely: 7140 Bátaszék, Vendel utca 1., adószám: 19954622-1-17, képviseli: Vad Jácint) a fent megjelölt ingatlanban lévő 15,54 m2 méretű üzlet vonatkozásában pályázatot nyújtson be a MOHOSZ által kiírt BÖBE-VI/1/2024. kódszámú pályázati kiírásra **horgászszervezetek kisléptékű infrastrukturális beruházásai horgászati, horgászturisztikai szolgáltatásfejlesztés érdekében**;
2. hozzájárul a pályázatban foglalt infrastrukturális fejlesztések megvalósításához;
3. egyúttal nyilatkozik, hogy a pályázóval fennálló bérleti szerződést a fejlesztés megvalósítását követő, kötelező fenntartási időszakban – minimum 5 évig – fenntartja.

*Határidő:* 2024. november 21.

*Felelős*: Dr. Bozsolik Róbert polgármester

 (a határozat megküldéséért)

*Határozatról értesül*: Bátaszéki Horgász Egyesület

Bátaszéki KÖH Városüzemeltetési Iroda

 Bátaszéki KÖH Pénzügyi Iroda

 BÁT-KOM 2004. Kft.

 irattár